bolesť prsníkov
Dobrý deň,pred menštruáciou ma veľmi boleli prsia,menštruácia prišla potom to Ustúpilo no zase počas menštruácie tá silná bolesť prišla. Je to normálne?
Dobrý deň,
ďakujeme za Vašu otázku.
Bolesť prsníkov je častým prejavom zmeny hormónov počas menštruačného cyklu. Najčastejšie sa vyskytuje ako príznak v rámci PMS (predmenštruačný syndróm) a ovulácie.
Prejavom mastitídy (zápalu prsníka) je citlivosť a zatvrdnutosť prsníkov, zväčšené lymfatické uzliny v podpazuší, zvýšená teplota či únava.
Žiaľ v našej kompetencii nie je stanoviť diagnózu a teda dôvod bolesti pŕs. Stanoviť presnú diagnózu môžu iba lekári na základe dôkladného vyšetrenia Vášho zdravotného stavu. V prípade pretrvávania ťažkostí alebo pochybností o vašom zdravotnom stave, neváhajte kontaktovať Vášho gynekológa. Pomocou odborného vyšetrenia (palpáciou, ultrasonografiou či mamografiou) je možné určiť príčinu bolesti a vylúčiť tak potencionálne nebezpečné diagnózy prsníka.
Prajem skorú úľavu od ťažkostí
S pozdravom
PharmDr. Patrícia Čečková